হযরত ইবনে আ’ব্বাস রদিয়াল্লহু আ’নহুমা (ابْن عبّاس رضى الله عنْهما) হইতে বর্ণিত আছে যে, হযরত জিবরাইল আ’লাইহিস সালাম রসুলুল্লহ সল্লাল্লহু আ’লাইহি ওয়া সাল্লামের নিকট আরজ করিলেন, আমাকে বলুন ঈমান কাহাকে বলে? নবী করীম সল্লাল্লহু আ’লাইহি ওয়া সাল্লাম  এরশাদ করিলেন, ঈমানের (বিবরণ) এই যে,  তুমি আল্লহর প্রতি, আখেরাতের দিনের প্রতি, ফিরিশতাদের প্রতি, আল্লহ তায়া’লার কিতাব সমুহের প্রতি, এবং নবীগনের প্রতি বিশ্বাস স্থাপন করিবে, মৃত্যু ও মৃত্যুর পর পুনরুজ্জীবিত হওয়ার প্রতি বিশ্বাস স্থাপন করিবে, বেহেশত, দোযখ এবং আমালের পরিমাপের প্রতি বিশ্বাস স্থাপন করিবে, এবং তাকদীরের ভাল ও মন্দের প্রতি বিশ্বাস স্থাপন করিবে। হযরত জিবরাইল আ’লাইহিস আরজ করিলেন, আমি যদি এই সকল বিষয়ের প্রতি বিশ্বাস স্থাপন করি তবে (কি) আমি ঈমানদার হইয়া যাইব?  রসুলুল্লহ সল্লাল্লহু আ’লাইহি ওয়া সাল্লাম এরশাদ করিলেন, যখন তুমি এই সকল বিষয়ের প্রতি বিশ্বাস স্থাপন করিলে তখন তুমি ঈমানদার হইয়া গেলে (মুসনাদে আহমাদ)